Мяне ў дакументальным фільме, прысвечаным смяротнаму пакаранню (рэжысёр Сяргей Ісакаў) вельмі ўразілі словы нарвежскага хлопчыка, які быў сведкам страшэннай трагедыі, калі Андэрс Брэйвік забіў больш за 70 чалавек, пераважна юнакоў і дзяўчат. “Мы не адкажам злом на зло, мы адкажам на зло дабром. І такім чынам мы пераможам зло, якое ты здзейсніў і якім ты ёсць”, — напісаў забойцу падлетак.